A Bizottság határozata
(1992. március 16.)
a friss hús Közösségbe történő behozatalára feljogosított amerikai egyesült államokbeli létesítmények jegyzékéről szóló 87/257/EGK határozat módosításáról
(92/178/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 91/688/EGK irányelvvel [1] módosított, a szarvasmarhafélék, a juh- és kecskefélék, a sertések, valamint friss hús vagy húskészítmények harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikke (1) bekezdésére és 18. cikke (1) bekezdésére,
mivel a friss húsnak a Közösségbe történő behozatala tekintetében engedélyezett amerikai egyesült államokbeli létesítmények jegyzékét először a legutóbb a 91/522/EGK tanácsi határozattal [3] módosított 87/257/EGK bizottsági határozattal [4] állították össze; mivel e listát bármikor módosítani lehet az Amerikai Egyesült Államokban végzett közösségi ellenőrzések eredményeinek ismeretében,
mivel a 72/462/EGK irányelv 5. cikke, valamint a szarvasmarhafélék, a sertések és a friss hús tagsággal nem rendelkező országokból való behozatalával kapcsolatosan végzett helyszíni ellenőrzésekről szóló, 1986. szeptember 11-i 86/474/EGK bizottsági határozat [5] 2. cikkének (1) bekezdése értelmében végzett legutóbbi ellenőrzés során némi javulást tapasztaltak bizonyos létesítményeknél; mivel a kérdéses létesítményekre vonatkozóan a Bizottság biztosítékokat kapott;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 87/257/EGK határozat melléklete helyébe e határozat melléklete lép.
2. cikk
A tagállamok engedélyezik friss hús behozatalát a 889 A engedélyezési számú létesítményből (JF O'Neill Packing Co., Omaha, NE).
3. cikk
Az 5736 A engedélyezési számú (VMI Corporation, Omaha, NE) és a 245 L engedélyezési számú (IBP, Lexington, NE) létesítményekkel kapcsolatban a Bizottság meghatározhatja azt az időpontot, amelytől kezdve a tagállamok engedélyezik friss hús behozatalát, azt követően, hogy a létesítményeket újból megvizsgálták és az Állat-egészségügyi Állandó Bizottságban tájékoztatták a tagállamokat az ellenőrzés eredményéről.
4. cikk
Ennek a határozatnak a tagállamok a címzettjei.
Kelt Brüsszelben, 1992. március 16-án.